Szőreg (Magyarország)

**Szőreg** egykori község Csongrád-Csanád megyében, ma Szeged városrésze.

## Fekvése

Szeged belvárosától délkeletre, a torontáli háromszögben található; délkeleti irányban Szeged legkülső belterületi városrésze. Külterületi határrészei észak felé a Marosig, dél felé az országhatárig nyúlnak el; további szomszédai: kelet felől Deszk, délnyugat felől Újszentiván, északnyugat felől pedig Újszőreg és Cserőke városrészek határolják.

### Megközelítése

A városrész északi részén, nyugat-keleti irányban keresztülhalad a Szegedről Makóra, majd onnan Románia (Arad) irányába továbbvezető 43-as főút, így az a leginkább kézenfekvő megközelítési útvonala Szeged belvárosa és Makó felől is. Belterületén, annak főutcájaként a 43-as főutat Kübekházával összekötő 4302-es út halad végig, Újszentivánnal és Tiszaszigettel a 43 104-es út köti össze.

A hazai vasútvonalak közül Szőreget a MÁV 121-es számú Sablon:Vvra érinti, amelynek jelenleg egy megállási pontja van itt, Szőreg vasútállomás. Az állomás a vasútvonal állomásainak viszonylatában Deszk megállóhely és Újszeged vasútállomás között található, közúti elérését a 43 304-es út teszi lehetővé.

A szőregi állomás egykor vasúti csomópont volt, három felé ágaztak el itt a sínek: az áthaladó egykori Szeged–Temesvár-vasútvonalhoz itt csatlakozott a ma is meglévő Makó-kétegyházi és a szintén megszűnt Karlováig (később már csak Vedresházáig) tartó vonal. Szeged és Szőreg között kétvágányú volt a pálya. A falu két másik vasúti megállója, Szőreg-Újtelep megállóhely és Újszőreg megállóhely már megszűnt.

## Története

 Fájl:Gör. kel. templom (3526. számú műemlék).jpg
 Fájl:Templomrom (3524. számú műemlék) 3.jpg
 Fájl:Szőreg állomás főépület utcai homlokzat.JPG
Árpád-kori település. 1552-ben a török elpusztította a települést. Később magyarok és szerbek kezdtek visszatelepülni.

1752-ben fölépült fából az Alexandriai Szent Katalin tiszteletére szentelt templom. 1761-ben plébánia is épült. 1779-ben építették föl a Kisboldogasszonyról elnevezett szerb templomot.

1848-49-ben súlyos harcok helyszíne a határ. 1849. augusztus 5-én itt ütközött meg a Haynau túlerőben lévő osztrák főserege a Dembinszky irányította magyar, lengyel és olasz csapatokkal.

Az első világháború után a Maros vonaláig fölvonuló szerb katonaság 1918. november 19-én megszállta a községet. 1921. augusztus 21-én kivonultak a szerb csapatok.

A századfordulón kezdődött a szőregi gyümölcsfa- és rózsatermelés. A községben jó közlekedési kapcsolatainak köszönhetően már 1907-ben gyáripar is született: az Aszfalt és Kátránypapír Rt., a Petróleumgyár Rt. telepei és három téglagyár.1967-ben alakult meg a rózsatermelők virág- és dísznövény-szövetkezete.

1923-ig Torontál vármegye Törökkanizsai járásához tartozott. 1923 és 1945 között Csanád, Arad és Torontál k.e.e. vármegye, majd 1945 és 1950 között Csanád vármegye Torontáli járásához tartozott. Az 1950-es megyerendezés során Csongrád megyéhez került, ahol a Szegedi járásba osztották be.

Szegedhez 1973-ban csatolták.

Az 5840 lakosú városrész (1992) fontos szerepet tölt be Szeged mezőgazdasági terményekkel való ellátásában. A város ad munkát sok szőreginek, és az általános iskolát végzett fiatalok is ott tanulnak tovább.

## A szőregi monostor

*Bővebben: szőregi monostor*
A helység monostora 1239-ben már fennállt; alapítója azonban ismeretlen. A szőregi monostort, Szent Fülöp tiszteletére alapították. A kunok 1280 évi hadjárata alatt pusztult el és többé nem épült fel. Az apátság épületeinek rommaradványai a régi temetőben a 20. század elejének adatai szerint még láthatók voltak.

Egy 1247-ből fennmaradt oklevél említette a monostor apátját is, aki a szegedi polgárokat Tápé birtokába bevezette.

## Híres szőregiek

* Beck Mihály kémikus, egyetemi tanár, az MTA tagja.
* Péter László Szeged díszpolgára, magyar irodalomtörténész, egyetemi tanár, várostörténész, nyelvész, folklorista, aki kisgyermekkora óta, haláláig Szőregen élt.
* Joe Bugner, alias Kreul József, világbajnok profi bokszoló, aki több Bud Spencer & Terence Hill filmben is játszott.
* Vajda Attila olimpiai bajnok kenus
* Balla József olimpiai ezüstérmes birkózó
* Zelena András egyetemi oktató, cég- és intézményvezető, kutatási területe: halálhírközlés, traumatizáció.

## Nevezetességei

* Árpád-kori templomrom
* Kisboldogasszony szerb ortodox templom
* Katolikus templom
* Trianon-emlékoszlop

## Az irodalomban

* Szőreg a címadó helyszíne Móra Ferenc *Kéményseprőéknél Szőregen* című elbeszélésének.

## Jegyzetek

1. ↑ szoreg.hu | Szőreg hivatalos honlapja | Szőregről - Szőregen - Szőregért: Tartalom / Szőreg története / Szőreg. Archived from the original on május 11, 2008. Retrieved on április 26, 2008.
2. ↑ Sablon:Hiv-web

## További információk

* Szőreg honlapja
* SZŐREGinfo
* Irány Magyarország!
* eMagyarország**Parancsfájl-hiba: nincs „Unsubst” modul.**
* Kanalas István: *Emlékek, szokások Szőregen*; szerk., előszó Péter László; Belvedere Meridionale, Szeged–Szőreg, 2014

Sablon:Szeged városrészei
Sablon:Torontál